Herman Stenberg

Kaarlo Herman Stenberg (31. lokakuuta 1873 Kuopio – 5. helmikuuta 1928 Helsinki) oli suomalainen oppikoulun opettaja, itsenäisyysaktivisti ja toimittaja. Hän käytti nimimerkkejä Herman Wuorimaa ja Kalle Wiinatsalo. Stenbergin vanhemmat olivat varatuomari Karl Petter Stenberg ja Antonia Hedvig Seitz; ja pikkuveli aktivisti Hugo Stenberg. Hän pääsi ylioppilaaksi 1892 Viipurin suomalaisesta klassillisesta lyseosta ja opiskeli sitten Helsingin yliopistossa valmistuen filosofian kandidaatiksi ja maisteriksi 1897. Stenberg oli Karjalaisen osakunnan kuraattori 1908–1912 ja ylioppilaskunnan puheenjohtaja 1910–1911. Hän teki tutkimusmatkan Siperiaan 1898. Stenberg oli mukana aktivistien toiminnassa ja oli perustamassa Voimaliittoa 1906. Vuonna 1907 hän oli perustamassa Päivä-nimistä viikkolehteä ja oli sen päätoimittajana vuoteen 1911, jolloin lehti lakkasi ilmestymästä. Myöhemmin hän oli mukana jääkäriliikkeessä. Suomen asiainhoitajana hän toimi Kiovassa itsenäistyneessä Ukrainassa 1918 – 1919. Stenberg toimi luonnonhistorian opettajana useissa helsinkiläisissä oppikouluissa. Hän oli Karjalan kansalaisliiton sihteeri ja Vapaa Karjala-lehden toimittaja. Stenberg oli viimeksi Joensuun suojeluskuntapiirin valistusohjaajana vuodesta 1924. == Teoksia == * Eräs nykyaikainen kehitysopin hylkääjä. Tekijä, Helsinki 1901 * Päiviön laulaja-ajoilta : runoja. E. Lyytikäinen, Tampere 1903 (nimellä Herman Vuorimaa) * Ostkarelien im Verhältnis zu Russland und zu Finnland. Dr Hermann Gummerus, Stockholm 1917, 2. unveränderte Auflage Edition Terramare, Berlin 1941 * Indian kirot : Englannin ies Indiassa. Ahjo, Helsinki 1918 * Kaukokarjala suhteissaan Suomeen ja Venäjään ; avustaneet R. Erich ym. Ahjo, Helsinki 1918, 4. muutettu ja laajennettu painos 1919 * The greater Finland : a union between the Fennobaltic lands : on behalf of the Carelian citizens league. Helsinki 1919 * Det fria Finland 1; på uppdrag av Karelska medborgarförbundets östkarelska komité redigerat av Eino Leino, Herman Stenberg. Karelska medborgarförbundet, Helsingfors 1920 (suomeksi nimellä Vapaa Suomi 1 : Karjalan kansalaisliiton Itä-Karjalan komitean aloitteesta toimittaneet Eino Leino, Herman Stenberg. Karjalan kansalaisliitto, Helsinki 1920) * Kolmen miehen kiitosvirsi pirttutulilla eli Kalle Wiinatsalon Korkia veisu. Tekijä, Helsinki 1920 * Østkarelen : Landet, Befolkningen, dets Frihedskamp. Helsingfors 1922 * Keskisen Obin tulva-alanteen maantieteellisestä erikoisuudesta. Suomen maantieteellinen seura, Helsinki 1924 * Intian murhenäytelmä, täyd. Antero Manninen. WSOY 1942 == Suomennoksia == * Bernhard Landsberg : Retkeilyjä metsissä ja vainioilla : viittauksia havaintojen tekemisiin kotiseudun luonnossa. Vanamon kirjoja 4. Holm, Helsinki 1900 * Wilhelm Osterwald : Tarina ihanasta Melusinesta :runoelma; suom. Herman Stenberg ; sooloäänille, kuoroille ja orkesterille säveltänyt Heinrich Hofmann. Esittänyt Tampereen musikaalinen seura huhtik. 13 p. 1904\. Tampereen musikaalinen seura, Tampere 1904 * Wilhelm Bölsche : Kivihiilimetsässä ; 16 kuvaa, tehnyt Rud. Oeffinger ; saksankielestä suomentanut Herman Stenberg. Helppotajuinen tieteellinen kirjasto 5. K. E. Holm, Helsinki 1907 * Lafcadio Hearn : Idän ääreltä : kuvia ja luonnoksia Japanista ; englanninkielestä suomentanut Herman Stenberg ; tekijän elämäkerran esittänyt Yrjö Hirn. Yrjö Weilin, Helsinki 1908 * Wilhelm Leche : Ihminen : hänen alkuperänsä ja kehityksensä. Otava 1914 * Bengt Lidforss : Luonnontieteellisiä pakinoita : 2. sarja. Otava 1917 == Lähteet == * * * Harry Stenberg : Virolahden Stenberg- suku, Genos 26(1955), s. 113–125 (Web Archive) * Pohjoissavolaisen kaunokirjallisuuden bibliografia : Herman Stenberg (Web Archive) == Aiheesta muualla == * Eino I. Parmanen : Sortovuosilta. Herman Stenberg. Innokas aktivisti ja itsenäisyysmies, Keski-Suomen suojeluskuntalainen, 01.11.1939, nro 11, s. 9, Kansalliskirjaston digitaaliset aineistot Luokka:Suomalaiset opettajat Luokka:Suomalaiset yhteiskunta-aktivistit Luokka:Suomen sisällissodan valkoiset Luokka:Vuonna 1873 syntyneet Luokka:Vuonna 1928 kuolleet